တရား နတ်စောင့်

တရား နတ်စောင့် သည် မြန်မာဆိုရိုးစကား ဖြစ်သည်။ ဓမ္မော ဟဝေ ရက္ခတိ ဓမ္မာစာရီ နှင့်လည်း ဆက်စပ်မှုရှိသည်။ အဓိပ္ပာယ် တရား နတ်စောင့် ဆိုသည်မှာ တရားသဖြင့် နေထိုင်ပြုမူသူကို နတ်များက စောင့်ရှောက် ကူညီမစတတ်သည်ဟု ဆိုလိုသည်။ ဤဆိုရိုးစကားသည် ကောင်းမှုကံ၏ အကျိုးပေးမှုကို ယုံကြည်မှုအပေါ် အခြေခံထားသည်။ တရားနှင့်အညီ နေထိုင်ပြုမူခြင်းသည် ကောင်းသောကံကို ဖြစ်စေပြီး ထိုကံ၏ အကျိုးဆက်အနေဖြင့် နတ်များ၏ စောင့်ရှောက်မှုကို ခံယူရရှိနိုင်သည်ဟု ယုံကြည်ကြသည်။ တစ်နည်းအားဖြင့် ကောင်းသောအကျင့်ကို ကျင့်သုံးသူသည် မမြင်နိုင်သော စွမ်းအားတစ်ခု၏ အကာအကွယ်ကို ရရှိသည်ဟု ဆိုလိုသည်။ ဓမ္မော ဟဝေ ရက္ခတိ ဓမ္မာစာရီ ဓမ္မော ဟဝေ ရက္ခတိ ဓမ္မာစာရီ သည် ပါဠိစကားဖြစ်ပြီး တရားသည် တရားကျင့်သူကို စောင့်ရှောက်၏ ဟု အဓိပ္ပာယ်ရသည်။ ဤစကားသည် တရား နတ်စောင့် ဆိုရိုးစကားနှင့် အဓိပ္ပာယ် တူညီပြီး တရားကျင့်သုံးခြင်း၏ အကျိုးကျေးဇူးကို ဖော်ပြသည်။ ကိုးကားချက်များ မငိုနဲ့သမီး မငိုနဲ့၊ ကံစီမံရာ ခံရတော့မှာပေါ့၊ ဒါပေမဲ့ တရား နတ်စောင့်တဲ့အတွက် လမ်းမှန်အတိုင်းတော့ ဖြစ်ရပါစေ့မယ်။ [၁၂၈၃] မယ်ဖြူ။ ၁၇၈။ သိပ်ပြီးတော့ စိတ်ပူမနေပါနဲ့၊ တရား နတ်စောင့် ဆိုသလို လမ်းမှန်အတိုင်း ဖြစ်တတ်ပါတယ်။ [၁၃၁၄] မသန့်။ ၁၈၆။ ဆက်စပ်ဖတ်ရှုရန် ဓမ္မော ဟဝေ ရက္ခတိ ဓမ္မာစာရိံ ကိုးကား Category:မြန်မာဆိုရိုးစကားများ